**LIITE 1, KÄYTTÄYTYMISEN ARVIOINTI VUOSILUOKILLA 4-9**

Sastamalan kaupungin perusopetuksen käyttäytymisen arvioinnin kriteerit niille vuosiluokille, joita numeroarviointi koskee.

ERINOMAINEN (10)

* osaa arvostaa, kunnioittaa ja ottaa huomioon muita ihmisiä ja heidän oikeuksiaan
* suhtautuu ympäristöönsä arvostavasti, rakentavasti ja kehittäen
* noudattaa omaehtoisesti ja luotettavasti yhteisiä sopimuksia ja sääntöjä sekä edistää koulutilanteiden sujumista
* vaikuttaa positiivisesti omalla käytöksellään toisten käyttäytymiseen
* käyttäytyy mallikelpoisesti kaikkia työyhteisön jäseniä kohtaan
* asennoituu koulutyöhön positiivisesti.

KIITETTÄVÄ (9)

* arvostaa ja kunnioittaa muita ihmisiä ja heidän oikeuksiaan
* ottaa huomioon muut ihmiset
* suhtautuu ympäristöönsä arvostavasti, rakentavasti ja hoitaen
* noudattaa yhteisiä sopimuksia ja sääntöjä sekä edistää koulutilanteiden sujumista
* käyttäytyy asianmukaisesti ja ystävällisesti
* asennoituu koulutyöhön positiivisesti.

HYVÄ (8)

* arvostaa muita ihmisiä ja rakentavaa vuorovaikutusta heidän kanssaan
* suhtautuu ympäristöönsä myönteisesti
* noudattaa enimmäkseen yhteisiä sopimuksia ja sääntöjä
* asennoituu koulutyöhön positiivisesti.

TYYDYTTÄVÄ (7)

* tulee yleensä toimeen muiden ihmisten kanssa
* suhtautuu ympäristöönsä vaihtelevasti
* noudattaa yleensä yhteisiä sopimuksia ja sääntöjä
* on voinut saada rangaistuksen käytöksestä
* käytöksessä on usein huomautettavaa.

KOHTALAINEN (6)

* tulee vaihtelevasti toimeen muiden ihmisten kanssa
* suhtautuu ympäristöönsä välinpitämättömästi
* noudattaa satunnaisesti yhteisiä sopimuksia ja sääntöjä
* asennoituu koulutyöhön kielteisesti
* arvosanan 6 antaminen edellyttää yhteydenottoja lukukauden aikana oppilaan huoltajaan
* on saanut rangaistuksia käytöksestä.

VÄLTTÄVÄ (5)

* suhtautuminen muihin ihmisiin ongelmallinen
* antaa ympäristölle vain vähän arvoa
* rikkoo usein yhteisiä sääntöjä ja sopimuksia
* on saanut useita rangaistuksia
* asennoituu koulunkäyntiin kielteisesti
* on heikosti ojennettavissa koulun kurinpitokeinoin.